   ممبئي (ويب ڊيسڪ) بالي ووڊ اداڪار عامر خان ۽ سندس گهرواري ڪرن رائو ۾ طلاق کانپوءِ راکي ساونت کي مسٽر پرفيڪشنسٽ کي شادي جي آڇ ڪري ڇڏي. ڀارتي ميڊيا موجب عامر خان ۽ ڪرن رائو ۾ طلاق ٿيڻ تي اداڪارا راکي ساونت جو ردعمل سامهون اچي ويو آهي. راکي ساونت ميڊيا سان ڳالهائيندي چيو ته هتي منهنجو گهر نٿو ٺهي ۽ ماڻهن ۾ طلاقون ٿي رهيون آهن، پندرهن سال اڳ مون هڪ انٽرويو ۾ چيو هو ته عامر خان پنهنجي پهرين گهرواري کي ڇڏي ڪرن رائو سان شادي ڪئي آهي، جنهن تي مان خوش ناهيان. هن چيو لڳي ٿو ته عامر خان پندرهن سال کانپوءِ پوءِ منهنجي چيل ڳالهه کي سنجيده وٺي ڪرن رائو کي طلاق ڏئي ڇڏي. عامر خان سان مخاطب ٿيندي راکي ساونت چيو ته ”عامر جي، توهان پنهنجي گهرواري کي نه ڇڏيو“، جنهن تي صحافين اداڪارا کي ٻڌايو ته عامر خان پنهنجي گهرواري کي طلاق ڏئي ڇڏي آهي ۽ هاڻي ڪجهه به نٿو ٿي سگهي. راکي ساونت چيو ته ”عامر جي، مان ڪنواري آهيان، منهنجي باري ۾ توهان جو ڇا خيال آهي؟“ سندس چوڻ هو ته مان طلاق تي ڏکاري آهيان، منهنجو گهر ٺهي ڪو نٿو ۽ ماڻهن ۾ طلاقون ٿي رهيون آهن، منهنجي لاءِ ڪوئي مڙس ڳولي اچي، هن ڀيري مان ضرور شادي ڪنديس.